Vabatahtlikuna Võrru tööle tulnud noormees otsustas ähvarduste tõttu linnast lahkuda.    Vabatahtlikuna Võrus töötav portugallane on saanud kuu aega vihaseid ähvarduskirju, teda on tänaval jälitatud ja ka suusõnal ähvardatud.    Poole aasta eest Võru päevakeskuses puuetega inimestega tööle asunud 26-aastane Nuno Antas leidis esimese kahtlase kirja oma töölaualt umbes kuu aja eest. "Seal oli vigases inglise keeles kirjutatud, et ma ei meeldi neile, olen teistsugune ja peaksin siit lahkuma," rääkis Antas. "Alguses mõtlesin, et see on mingi nali, sest tundus lihtsalt nii tobe."    Seejärel hakkasid vihased sõnumid laekuma tema Rate.ee kontole. Sisu ikka sama: Antas teeks õigesti, kui Võru linnast kaoks, samas anti teada,  et teda jälgitakse. Kuni ühel päeval nimetati teda neegriks ja lubati tappa.